刘清泰

劉清泰（），初名劉朝卿，號蓉舫，原籍遼陽，後入漢軍正紅旗，清初政治人物。

生平
以诸生归附清太宗，賜名清泰，崇德六年，試一等，入內院辦事。

順治二年（1645年）三月，授任内弘文院学士，充《明史》纂修副总裁，六年充《清太宗实录》纂修副总裁。九年充會試副考官，试後教习庶吉士。九月授兵部右侍郎、兼都察院右副都御史、总督浙闽等处地方军务、兼理粮饷，往福建招抚郑成功。十一年以病乞假，還駐杭州。左都御史龔鼎孳疏劾其与平南將軍金礪不能同心合力，致使鄭成功攻陷漳州、泉州，坐奪官。聖祖即位，起秘書院學士，授河南總督。康熙三年（1664年），以上報開墾荒地萬餘頃，加兵部尚書銜。四年，因病致仕，不久去世《漢籍電子文獻資料庫-清史稿．列傳, 卷240》：劉清泰，漢軍正紅旗人，初籍遼陽，名朝卿，以諸生歸太宗，賜今名。崇德六年，試一等，入內院辦事。順治二年，擢弘文院學士。九年，充會試副考官。授浙江福建總督。
時鄭成功據厦門，陷漳浦、海澄、南靖諸縣，上命其父芝龍作書，敕清泰諭降。十年二月，清泰疏劾巡撫張學聖、巡道黃澍、總兵馬得功前此偵成功赴粵，潛襲厦門，攫其家貲，致成功修怨，連陷城邑，學聖等並坐黜。三月，清泰得成功報芝龍書，略言就撫後，願得浙東、嶺南地駐兵。清泰疏上聞，並論成功語浮誇，議撫當詳慎，上嘉其遠慮。五月，平南將軍金礪攻海澄，以餉不繼，還軍漳浦。會上敕封成功海澄公，畀以泉、漳、惠、潮四郡地，遂罷兵。清泰請駐軍浦城備不虞，從之。十一年，疏言：「成功雖降，不薙髮，其黨逞掠如故，降無實意。宜發禁旅赴福建，駐要地，資策應。」下諸王大臣議。清泰旋以病乞假，還駐杭州。成功發兵攻陷漳、泉，上授鄭親王世子濟度為定遠大將軍，率師討之。左都御史龔鼎孳疏劾清泰當金礪攻海澄，不能同心合力，及招撫未定，又不控扼險要，致海疆被陷，坐奪官。
十八年，聖祖即位，起秘書院學士，授河南總督。康熙三年，以報墾荒地萬餘頃，加兵部尚書。四年，以疾致仕。卒。。

參考

 《滿名臣傳》 2冊卷17, 頁1007-1012
 《國朝耆獻類徵初編》 26冊卷150, 頁343-345

Category:刘姓
Category:遼陽人
Category:正紅旗漢軍人
Category:清朝兵部右侍郎
Category:清朝浙闽总督
Category:清朝河南总督
Category:清朝兵部尚書
Category:清朝會試副考官